【原创】《桃源忆故人》等四首《桃源忆故人·怀远》
薰残烛烬风声碎，
料峭心寒如水。
罗帐清虚相对，
彻夜仍无寐。
路遥水远人千里，
怅恨锦书难寄。
渐老幽兰憔悴，
又见梨花泪。
《玉漏迟·秋夜思远》
又深秋季节，
高寒空碧，
糁红疏叶。
冷月当楼，
断雁闻声凄切。
料峭无眠煮酒，
隐听得《阳关三叠》。
思旧别，
蓬莱梦远，
潇湘书绝。
忆昔偷掷春心，
爱蜜烛香巢，
探芳寻月。
携赏东风，
铺绣梨棠如雪。
惟恨岁华漂泊，
约无据，
柔肠磨折。
思不歇，
夜残漏催灯灭。
《西江月·月》
澹彩穿花芳景，
新钩悬柳清痕。
盈亏千古恨难云，
犹带人间离信。
玉斧难磨金镜，
谁歌重赋银魂？
婵娟桂影莫辞尊，
杨柳轻风残韵。
《锦堂春慢·仲秋》
孤镜高悬，
青岚雁影，
疏云淡墨苍穹。
宝鉴金庭，
吹下桂魄香浓。
倚仗酒祓幽绪，
却遣尊外西风。
念异乡倦客，
寒怯中秋，
岑寂楼空。
几番栏杆拍遍，
问盈亏素月，
过往归鸿。
何解今宵凝恋，
梦与君同？
最是良辰好景，
忆往事，
惆怅无穷。
向晓无眠抱影，
呜角声残，
欲白窗东。
【作者简介】
旋子，原名王旋，祖籍山东临沂，桂林出生成长，现居美国加州旧金山。经管专业毕业，填词十